32002R0029
L 006/3
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 29/2002 НА КОМИСИЯТА
от 19 декември 2001 година
за изменение на Регламент (ЕИО) № 3037/90 на Съвета относно статистическата класификация на икономическите дейности в Европейската общност
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 3037/90 на Съвета от 9 октомври 1990 г. относно статистическата класификация на икономическите дейности в Европейската общност (1), последно изменен с Регламент (ЕИО) № 761/93 на Комисията (2), и по-специално член 8, буква б) и член 9 от него,
като има предвид, че:
(1)
Регламент (ЕИО) № 3037/90 създаде класификация на икономическите дейности, по-нататък в настоящия документ, наричана NACE Rev. 1, за да се задоволят изискванията на статистиката в Общността.
(2)
Необходимо е да се внесат изменения в NACE Rev. 1, за да се отчете технологичното и икономическо развитие, както и изтичането на срока на Договора за Европейската общност за въглища и стомана.
(3)
Необходимо е да се внесат изменения в NACE Rev. 1, за да се запази международната свързана система, както и за да се допринесе за конвергенцията на световно равнище.
(4)
Поради това в Регламент (ЕИО) № 3037/90 следва да се внесат съответните изменения.
(5)
Мерките, предвидени в настоящия регламент, са в съответствие със становището на Статистическия програмен комитет,
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕИО) № 3037/90 се заменя с текста в приложението към настоящия регламент.
Член 2
Настоящият регламент влиза в сила на 20-ия ден след публикуването му в Официален вестник на Европейските общности.
Той се прилага от 1 януари 2003 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 19 декември 2001 година.